CELEX: C2004/217/67
Language: da
Date: 2004-08-28 00:00:00
Title: Sag T-269/04: Sag anlagt den 29. juni 2004 af IDOM SA mod Kontoret for Harmonisering i det Indre Marked (Varemærker og Design)

28.8.2004   
            
            
               DA
            
            
               Den Europæiske Unions Tidende
            
            
               C 217/38
            
         Sag anlagt den 29. juni 2004 af IDOM SA mod Kontoret for Harmonisering i det Indre Marked (Varemærker og Design)
   (Sag T-269/04)
   (2004/C 217/67)
   Processprog: spansk
   Ved De Europæiske Fællesskabers Ret i Første Instans er der den 29. juni 2004 anlagt sag mod Kontoret for Harmonisering i det Indre Marked (Varemærker og Design) af IDOM SA, Bilbao (Spanien), ved advokat Tatiana Villate Consonni, Madrid.
   Sagsøgeren har nedlagt følgende påstande:
   
               —
            
            
               Afgørelse truffet den 27. april 2004 af Andet Appelkammer ved Kontoret for Harmonisering i det Indre Marked (Varemærker og Design) i sag R-153/2003-2 annulleres.
            
         
               —
            
            
               Afgørelse 3707/2002 i indsigelsessag B282733 annulleres, for så vidt som den forkaster den af IDOM SA rejste indsigelse og imødekommer ansøgningen om det omtvistede varemærke for klasse 37 og delvis for klasse 42.
            
         
               —
            
            
               Sagsøgeren gives medhold, og det pålægges den pågældende indsigelsesafdeling ved Harmoniseringskontoret at give fuldstændigt afslag på registrering af det omtvistede varemærke.
            
         
               —
            
            
               Harmoniseringskontoret tilpligtes at betale sagens omkostninger efter reglerne om indsigelsessager, hvori Harmoniseringskontoret er den tabende part.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Idom Incorporated.
            
         
               EF-varemærket, der søges registreret:
            
            
               Figurmærket »IDOM« — ansøgning nr. 1.185.800 for tjenesteydelser i klasse 35, 37 og 42 (virksomhedsledelse, rådgivning og edb-ydelser).
            
         
               Indehaver af det i indsigelsessagen påberåbte varemærke eller tegn:
            
            
               Sagsøgeren.
            
         
               Det i indsigelsessagen påberåbte varemærke eller tegn:
            
            
               EF-figurmærket IDOM (nr. 847.236), de spanske figurmærker IDOM (nr. 789.822, 789.823, 1.195.931, 2.052.591, 2.052.592, 2.052.593) og det spanske ordmærke IDOM (nr. 217.244) for tjenesteydelser i klasse 35, 37 og 42.
            
         
               Indsigelsesafdelingens afgørelse:
            
            
               Indsigelsen tages til følge, for så vidt angår de tjenesteydelser i klasse 35, der er omfattet af begge mærker, og den forkastes vedrørende tjenesteydelserne henhørende under klasse 37 og 42.
            
         
               Appelkammerets afgørelse:
            
            
               Klagen afvises.
            
         
               Søgsmålsgrunde:
            
            
               Urigtig fortolkning af artikel 8, stk. 1, litra b), og stk. 4, i forordning (EF) nr. 40/94.